Diari Oficial de la Generalitat Valenciana


Sumari del DOGV 4944, del 11-02-2005 (2005/1304)

RESOLUCIÓ de 4 de febrer de 2005, de la Direcció General d'Administració Autonòmica, per la qual es convoca concurs de mèrits número 10/2005, per a la provisió de llocs de treball de naturalesa funcionarial, sector administració especial, grup B, arquitectes tècnics, caps de secció i nivell 24, de distintes conselleries.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4944

Data del DOGV
:   11-02-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/1304


Data del document
:   04-02-2005

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * professió de l'urbanisme
    * concurs administratiu
    * administració regional

RESOLUCIÓ de 4 de febrer de 2005, de la Direcció General d'Administració Autonòmica, per la qual es convoca concurs de mèrits número 10/2005, per a la provisió de llocs de treball de naturalesa funcionarial, sector administració especial, grup B, arquitectes tècnics, caps de secció i nivell 24, de distintes conselleries. [2005/M1304]
  
En execució de les sentències números 304 i 313 de 2002, recaigudes en els procediments abreujats números 10/02 i 292/01 respectivament, seguits en el Jutjat Contenciós Administratiu número 7 de València, confirmades ambdues per les sentències números 912 i 939 de 2004 del Tribunal Superior de Justícia de la Comunitat Valenciana, Sala Contenciosa Administrativa, Secció Segona, es convoca concurs per a la provisió ordinària, i amb caràcter de destinació definitiva, dels llocs de treball que es relacionen en la base tercera d'aquesta resolució, entre funcionaris que reunisquen els requisits exigits i obtinguen la puntuació necessària. Els llocs convocats són de naturalesa funcionarial, sector administració especial, grup B, arquitecte tècnic, caps de secció i nivell 24, la forma de provisió dels quals és el concurs i que, inclosos en les relacions de llocs de treball vigents aprovades per Resolució d'aquesta Direcció General, de 5 de juliol de 2004 (DOGV núm. 4.796, de 13 de juliol de 2004), es troben vacants i proveïts de forma provisional.
  
Aquesta resolució es dicta de conformitat amb el que disposen l'article 20 i concordants del Text Refós de la vigent Llei de la Funció Pública Valenciana; els articles 19 a 25 del Reglament de Selecció, Provisió de Llocs de Treball i Carrera Administrativa, aprovat pel Decret 33/1999, de 9 de març, del Govern Valencià, i l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.
  
Per tant, fent ús de les facultats que li confereix l'apartat 3 de l'article 18 del Reglament aprovat pel ja indicat Decret 33/1999, aquesta Direcció General resol:
  
Primer
  
D'acord amb el que preveu l'article 20.1.a) del Text Refós de la Llei de la Funció Pública Valenciana, es convoca concurs per a la provisió de llocs de treball de naturalesa funcionarial, sector administració especial, grup B, arquitecte tècnic, que s'indiquen en la base tercera d'aquesta resolució. El present concurs es desenvoluparà de conformitat amb les següents
  
Bases:
  
Primera. Participants
  
1r Els qui concursen han d'estar en possessió dels requisits exigits en la classificació dels llocs de treball que es convoquen i mantindre'ls durant tot el procés, fins al dia de la presa de possessió. La participació en el concurs pot tindre caràcter voluntari o forçós:
  
A) Poden participar amb caràcter voluntari:
  
Els funcionaris de carrera del grup B, sector administració especial, arquitecte tècnic, de l'administració del Consell.
  
El personal amb destinació definitiva haurà d'haver romàs un mínim de dos anys en el seu lloc de treball, llevat dels supòsits assenyalats en l'apartat 6 de l'article 20 de la Llei de Funció Pública Valenciana.
  
El personal en excedència voluntària, per interés particular, haurà d'haver romàs un mínim de dos anys en tal situació, d'acord amb el que disposa l'apartat 1.B) de l'article 37 de la Llei de Funció Pública Valenciana.
  
B) Participaran amb caràcter forçós.
  
1) Els funcionaris de carrera del grup B, sector administració especial, arquitecte tècnic, de l'administració del Govern Valencià en situació d'excedència forçosa, així com els suspensos que hagen complit el període de suspensió.
  
2) Els funcionaris de carrera de l'administració del Consell del mateix grup i sector a què es refereix l'apartat anterior, i que estiguen adscrits amb destinació provisional a algun dels llocs convocats. En el cas que aquest personal no obtinga cap lloc en la present convocatòria, quedarà sense destinació i a disposició de la subsecretaria de la conselleria en què presta serveis.
  
2n. Tot el personal, a què fa referència l'anterior apartat B), que no prenga part en el present concurs serà declarat en la situació d'excedència voluntària.
  
Segona. Presentació de sol·licituds
  
Els concursants presentaran la seua sol·licitud de participació en aquesta convocatòria, d'acord amb el model que es facilitarà a les oficines públiques indicades en l'annex.
  
Les sol·licituds es presentaran en el termini de 20 dies hàbils, comptadors des del següent de la publicació d'aquesta convocatòria en el Diari Oficial de la Generalitat Valenciana, al Registre de la Conselleria de Justícia i Administracions Públiques, als corresponents registres dels serveis centrals i territorials de les distintes conselleries o a les altres oficines públiques a què es refereix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A la sol·licitud de participació s'adjuntarà documentació, degudament compulsada, justificativa dels mèrits que s'al·leguen, si no consten al Registre de Personal de la Direcció General d'Administració Autonòmica. S'entendran al·legats els mèrits que ja consten inscrits en aquest Registre i que hagen d'avaluar-se d'acord amb la convocatòria, sense necessitat d'aportar els documents corresponents. Per tal de facilitar la gestió del procediment, la documentació que s'aporte haurà de presentar-se en el mateix orde en què estan relacionats els apartats del barem indicat en la base quarta.
  
Així mateix, dins del termini de presentació de sol·licituds s'adjuntarà, amb caràcter preceptiu, una memòria, el contingut de la qual haurà d'adaptar-se al que disposa l'article 6, apartat D, de l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits, i al que s'indica en la base quarta d'aquesta convocatòria. La no presentació de la memòria, en el termini indicat, suposarà l'exclusió del participant en el concurs.
  
Tercera. Llocs de treball a sol·licitar
  
Lloc de treball: cap de la Secció Infraestructures.
  
Òrgan: Conselleria de Benestar Social.
  
Centre de destinació: Sotssecretaria.
  
Localitat lloc: València.
  
Naturalesa: funcionarial.
  
Sector: especial.
  
Número de lloc: 19528
  
Complement de destinació: nivell 24.
  
Complement específic: E042.
  
Forma de provisió: concurs.
  
Requisits: grup B, arquitecte/a tècnic/a
  
Funcions:
  
- Supervisar i executar els projectes bàsics, així com les seues modificacions.
  
- Inspeccionar i portar el seguiment de l'execució i gestió de les obres.
  
- Elaborar els pressupostos dels projectes que es realitzen a l'Oficina Tècnica de Projectes, així com controlar la seua execució.
  
Lloc de treball: cap de Manteniment i Conservació d'Edificis.
  
Òrgan: Presidència de la Generalitat.
  
Centre de destinació: Sotssecretaria.
  
Localitat lloc: València.
  
Naturalesa: funcionarial.
  
Sector: especial.
  
Número de lloc: 18010.
  
Complement de destinació: nivell 24.
  
Complement específic: E042.
  
Forma de provisió: concurs.
  
Requisits: grup B, arquitecte/a tècnic/a
  
Funcions:
  
- Gestió, conservació i manteniment d'edificis de la Conselleria.
  
- Dirigir i supervisar els projectes de restauració i conservació d'edificis.
  
- Comprovar i supervisar els certificats, honoraris, liquidacions i revisions de preus.
  
- Dirigir tècnicament l'execució de treballs d'infraestructura d'actes de caràcter representatiu, que organitze la Presidència.
  
- Informar reparacions i estudis econòmics.
  
- Realitzar la inspecció, així com les visites d'obres.
  
- Realitzar les recepcions provisionals i definitives d'obres de reparació.
  
Lloc de treball: cap de la Secció de Gestió de Projectes.
  
Òrgan: Conselleria de Cultura, Educació i Esport.
  
Centre de destinació: Direcció General de l'Esport.
  
Localitat lloc: València.
  
Naturalesa: funcionarial.
  
Sector: especial.
  
Número de lloc:18139
  
Complement de destinació: nivell 24.
  
Complement específic: E042.
  
Forma de provisió: concurs.
  
Requisits: grup B,
  
Arquitecte/a tècnic/a,
  
Aparellador/a.
  
Funcions:
  
- Realitzar informes de viabilitat de les propostes i acord d'inclusió en les programacions econòmiques anuals.
  
- Supervisar els projectes d'obres i la seua adequació a normativa bàsica vigent.
  
- Assessorar i informar en la redacció dels projectes d'obres.
  
- Realitzar la inspecció de les ubicacions de futures edificacions.
  
- Confeccionar programes de necessitats dels projectes d'obres.
  
- Estudiar i proposar la contractació d'equipament de caràcter esportiu.
  
Quarta. Barem de mèrits
  
1r De conformitat amb el que disposa l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball, l'avaluació dels mèrits dels concursants es realitzarà d'acord amb el que s'estableix en la present base:
  
A) Antiguitat i grau:
  
1) Antiguitat: s'avaluarà a raó de 0,05 punts per cada mes complet de serveis en actiu en les distintes administracions públiques, fins a un màxim de 9 punts. A aquests efectes, també es computaran els serveis reconeguts a l'empara del que disposa la Llei 70/1978, de 26 de desembre, de Reconeixement dels Serveis Previs en l'administració Pública.
  
2) Grau: el grau personal consolidat pels aspirants s'avaluarà en la forma següent:
  
a) Grau consolidat inferior al del lloc sol·licitat: 1 punt.
  
b) Grau consolidat igual o superior al del lloc sol·licitat: 2 punts.
  
La puntuació màxima possible a obtindre en el present apartat A serà, en conseqüència, d'11 punts.
  
B) Formació:
  
1) Titulació acadèmica:
  
Per qualsevol títol acadèmic oficial d'igual o superior nivell a l'exigit per a l'exercici del lloc de treball a proveir, exclòs el que calga per a l'accés al lloc: 1,5 punts per títol, fins a un màxim de 3 punts. Només es puntuaran els títols de major nivell, i s'hi entendran compreses aquelles altres titulacions necessàriament prèvies per a l'obtenció del nivell superior.
  
2) Cursos de formació i perfeccionament:
  
S'avaluaran els cursos de formació i perfeccionament de duració igual o superior a 15 hores que hagen estat cursats o impartits per l'interessat i que hagen estat convocats o homologats per qualsevol centre o organisme oficial de formació d'empleats públics, fins a un màxim de 3 punts, i d'acord amb l'escala següent:
  
a) De 100 o més hores: 2,00 punts
  
b) De 75 o més hores: 1,50 punts
  
c) De 50 o més hores: 1,00 punts
  
d) De 25 o més hores: 0,50 punts
  
e) De 15 o més hores: 0,20 punts
  
En cap cas no es puntuaran en el present subapartat, ni en l'anterior, els cursos de valencià i d'idiomes ni els cursos pertanyents a una carrera universitària, cursos de doctorat i els dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
En el supòsit de cursos impartits, aquests s'avaluaran per una sola vegada, i no seran susceptibles de ser avaluats successives edicions d'un mateix curs.
  
3) Valencià:
  
El coneixement del valencià s'avaluarà fins a un màxim de 3 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià, d'acord amb l'escala següent:
  
a) Coneixement oral: 0,75 punts.
  
b) Grau elemental: 1 punt.
  
c) Grau mitjà: 2 punts.
  
d) Grau superior: 3 punts.
  
L'avaluació del coneixement del valencià s'efectuarà puntuant exclusivament el nivell més alt obtingut, sempre que no constituesca un requisit del lloc degudament establit en la classificació, i s'avalurà exclusivament en aquest últim cas la possessió de major nivell del requerit, a raó d'un punt per cada nivell que excedisca de l'exigit en la classificació.
  
4) Idiomes comunitaris:
  
Fins a un màxim de 2 punts, a raó de 0,40 punts per curs o la seua equivalència si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponents a títol oficial expedit per la universitat de llicenciatura en les distintes filologies, o de mestre: especialitat de llengua estrangera, sempre que no es tracte del títol que va servir per a pertànyer al respectiu grup de titulació, i que no haja sigut objecte d'avaluació per l'apartat de Formació.
  
La puntuació màxima possible a obtindre en el present apartat B) serà, en conseqüència, d'11 punts.
  
C) Mèrits específics:
  
1) Cursos: s'avaluaran els cursos de formació impartits per universitats, col·legis professionals, i centres públics de formació d'empleats públics, en matèries relacionades amb les funcions de caràcter tècnic dels llocs convocats, que van determinar la seua classificació en el sector d'administració especial, segons estableix l'article 16, punt 3, de la Llei de la Funció Pública Valenciana, d'acord amb l'escala següent:
  
a) De 50 o més hores: 1,50 punts
  
b) De 25 o més hores: 0,75 punts
  
c) De 15 o més hores: 0,50 punts
  
En cap cas no es puntuaran en el present apartat els cursos pertanyents a una carrera universitària, cursos de doctorat i els de diferents instituts de les universitats, quan formen part del pla d'estudis del Centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
La puntuació màxima possible a obtindre en aquest apartat serà de 3 punts.
  
2) Experiència: s'avaluarà l'experiència com a funcionari de carrera en l'exercici de llocs de treball, d'acord amb els apartats següents:
  
2.1) Llocs que entre les seues funcions incloguen les pròpies de cap o direcció i tinguen assignat un complement de destinació de nivell igual o superior al dels llocs convocats, a raó de 0,15 punts per mes complet de serveis, fins a un màxim de 3 punts.
  
Només als efectes d'aquesta convocatòria, s'entendrà que els llocs de cap de secció o equivalents sempre han tingut assignat el nivell de complement de destinació amb què figuren classificats en l'actualitat.
  
2.2) Llocs sense direcció, amb complement de destinació igual o superior al dels llocs convocats, a raó de 0,10 punts per mes complet de serveis, fins a un màxim d'1,5 punts.
  
Així mateix ha d'entendre's, només als efectes d'aquesta convocatòria, que el personal participant i tots els llocs de treball la naturalesa dels quals haja estat modificada en virtut dels processos legals d'adaptació, han tingut sempre la naturalesa jurídica que tinguen en l'actualitat.
  
La puntuació total màxima per experiència serà de 3 punts.
  
La puntuació màxima possible a obtindre en el present apartat C) serà de 6 punts.
  
D) Entrevista: l'entrevista tindrà caràcter preceptiu i la no presència del participant en aquesta suposarà la seua exclusió de la Convocatòria.
  
El resultat de l'entrevista s'avaluarà amb un màxim de 3 punts, i versarà sobre el contingut d'una memòria elaborada, d'acord amb allò indicat en l'article 6) apartat D) de l'Orde de 20 de gener de 2000, per la qual s'aproven els barems generals d'aplicació als concursos de mèrits; l'extensió màxima de la qual no podrà excedir de 15 folis. Les funcions assignades a cada lloc de treball, d'acord amb la seua classificació, són les enumerades en la base tercera d'aquesta convocatòria.
  
2n. La puntuació màxima possible a obtindre per tots els apartats serà de 31 punts.
  
3r. En cas d'empat s'adjudicarà el lloc al concursant que haja obtingut major puntuació en l'apartat de Formació; si l'esmentada puntuació és també igual, es considerarà l'obtinguda per antiguitat i grau, i finalment, els mèrits específics. Si persisteix l'empat, s'adjudicarà per sorteig.
  
Cinquena. Puntuació mínima
  
Per a obtindre l'adjudicació del lloc caldrà aconseguir un mínim de 6 punts.
  
Sisena. Avaluació de mèrits
  
Únicament es tindran en compte els mèrits al·legats i acreditats abans de finalitzar el termini de presentació de sol·licituds, per a participar en aquest concurs.
  
Els mèrits els avaluarà una comissió d'avaluació, la composició de la qual s'indica en l'apartat segon de la present resolució.
  
Setena. Adjudicació de destinacions
  
L'adjudicació del destinació es farà segons l'orde de la puntuació que s'haguera obtingut per aplicació del barem, assenyalat en la base quarta.
  
La comissió d'avaluació, immediatament abans de redactar la proposta de resolució, posarà de manifest a les persones interessades les puntuacions assignades en les distintes fases d'avaluació del concurs, mitjançant la seua exposició al tauler d'anuncis dels serveis centrals de la Conselleria de Justícia i Administracions Públiques, al carrer Miquelet, número 5, de València, i als taulers d'anuncis de les direccions territorials de l'esmentada Conselleria a Alacant (carrer Doctor Gadea, núm. 10, 2a) i a Castelló de la Plana, carrer Major, núm. 78). En l'anunci corresponent es concedirà un termini de 10 dies hàbils, comptadors des del dia següent de la seua exposició, perquè les persones interessades puguen al·legar i, si fa el cas, justificar el que estimen pertinent davant de la comissió d'avaluació.
  
Així mateix, i als mers efectes informatius, s'inserirà en la pàgina web d'aquesta Direcció General: http://www.cjap.gva.es/ (apartat Centres Directius: Direcció General d'Administració Autonòmica/Enllaços/Provisió de Llocs).
  
Una vegada redactada per la comissió d'avaluació la proposta de resolució, amb les al·legacions i justificacions presentades, tant si hagueren sigut estimades com desestimades, serà elevada a la Direcció General d'Administració Autonòmica per a la seua publicació en el Diari Oficial de la Generalitat Valenciana, la qual servirà de notificació a les persones interessats.
  
Vuitena. Resolució del concurs
  
El present concurs serà resolt per la Direcció General d'Administració Autonòmica de la Conselleria de Justícia i Administracions Públiques, en un termini no superior a sis mesos, comptadors des de l'endemà a la data d'acabament del termini de presentació de sol·licituds de participació.
  
Novena. Desistiment i renúncia
  
1. Desistiment: els concursants voluntaris podran desistir de la seua petició dins del termini de presentació d'instàncies. Transcorregut el termini indicat, no s'acceptarà cap desistiment, per la qual cosa les persones participants en el concurs queden vinculades a les seues sol·licituds i al resultat del concurs; sense perjudici del que s'indica en l'apartat 3 d'aquesta mateixa base.
  
2. Irrenunciabilitat: no produirà cap efecte la renúncia de la destinació adjudicada en aquest concurs, llevat que amb anterioritat a la finalització del termini possessori, excloses les eventuals pròrrogues reglamentàriament previstes, les persones interessades obtingueren una altra destinació per resolució d'una altra convocatòria concurrent, tant de concurs com de lliure designació, i en aquest cas podran optar per una de les destinacions adjudicades, mitjançant escrit dirigit a la Direcció General d'Administració Autonòmica, dins del termini possessori.
  
A aquests efectes, s'entenen per convocatòries concurrents quan en la data d'acabament del termini de presentació d'instàncies d'alguna, no s'ha publicat la resolució d'una altra.
  
Deu. Cessament i presa de possessió
  
En la resolució del concurs s'indicarà allò que corresponga en relació amb el cessament i presa de possessió del lloc de treball, que haja de formalitzar-se com a conseqüència d'aquell.
  
Segon
  
La comissió d'avaluació del present concurs estarà formada pels membres següents:
  
Titulars:
  
Presidenta:
  
María de la Paz Olmos Peris, cap d'Àrea de Protocol, de Presidència de la Generalitat.
  
Vocals:
  
- Armando Flórez Ariño, cap de la Secció Gestió i Supervisió de Projectes IV, de la Conselleria de Cultura, Educació i Esport.
  
- Miguel Ortiz Gil, cap de la Secció Gestió i Supervisió de Projectes II, de la Conselleria de Cultura, Educació i Esport.
  
- Amparo Benet García, cap de l'Oficina Tècnica de Projectes, de la Conselleria de Benestar Social.
  
- José Luis Esparza Domingo, arquitecte tècnic de la Conselleria de Benestar Social.
  
- Un representant del Sindicat CCOO.
  
- Un representant del Sindicat UGT.
  
- Un representant del Sindicat IGEVA.
  
- Un representant del Sindicat CSIF.
  
- Un representant del Sindicat STAPV-Iv.
  
Vocal secretari:
  
Vicente Ricardo Aznar Novella, cap de Servei Gestió Administrativa, de Presidència de la Generalitat
  
Suplents:
  
Presidenta:
  
María Gracia Mateu Pascual, cap d'Àrea de Recursos Humans i Estudis, de la Conselleria de Cultura, Educació i Esport.
  
Vocals:
  
- Miguel Nicolás Montañana Palacios, cap de Secció de Projectes, de la Conselleria d'Infraestructures i Transport.
  
- José Miguel Gómez Fores, cap de la Secció de Valoració, de la Conselleria d'Economia, Hisenda i Ocupació.
  
- María Pilar Rovira Peña, cap de la Secció Gestió i Supervisió de Projectes III, de la Conselleria de Cultura, Educació i Esport.
  
- Ricardo Pérez Martínez, cap de la Secció Gestió i Supervisió de Projectes I, de la Conselleria de Cultura, Educació i Esport.
  
- Un representant del Sindicat CCOO.
  
- Un representant del Sindicat UGT.
  
- Un representant del Sindicat IGEVA.
  
- Un representant del Sindicat CSIF.
  
- Un representant del Sindicat STAPV-Iv.
  
Vocal secretària:
  
Teresa Clemente García, cap de la Secció Pressupostària i d'Auditoria, de Presidència de la Generalitat.
  
La comissió d'avaluació podrà sol·licitar de la Direcció General d'Administració Autonòmica la designació d'experts que, en qualitat d'assessors, actuaran amb veu però sense vot.
  
El funcionament de la comissió d'avaluació s'ajustarà al que preveu el Reglament de Selecció, Provisió de Llocs de Treball i Carrera Administrativa, del personal comprés en l'àmbit d'aplicació de la Llei de la Funció Pública Valenciana, aprovat pel Decret número 33/1999, de 9 de març, del Govern Valencià (DOGV núm. 3.477, de 20 d'abril) i al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.
  
Tercer
  
La present resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que ha dictat aquesta resolució en el termini d'un mes, comptador des de l'endemà de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos comptadors des de l'endemà de la publicació de la present resolució.
  
Els recursos contenciós administratius que s'interposen contra aquesta convocatòria i successius actes del procés de provisió, seran anunciats en el Diari Oficial de la Generalitat Valenciana, per als efectes de citació a les possibles persones interessades.
  
València, 4 de febrer de 2005.- El director general d'Administració Autonòmica: Miguel Antonio Crespo Marzal.
  
ANNEX
  
(Oficines públiques)
  
ALACANT
  
Direcció Territorial de la Conselleria de Justícia i Administracions Públiques.
  
Avinguda Doctor Gadea, núm. 10, 2n
  
03578 Alacant
  
Telèfon 982 82 66 16
  
Fax 965 93 53 78
  
Telèfon PROP 012
  
(96 386 60 00 per a telefonades des de fora de la Comunitat Valenciana)
  
CASTELLÓ
  
Direcció Territorial de la Conselleria de Justícia i Administracions Públiques.
  
Carrer Major, núm. 78
  
12219 Castelló de la Plana
  
Telèfon 760 41 99 11
  
Fax 964 35 80 66
  
Telèfon PROP 012
  
(96 386 60 00 per a telefonades des de fora de la Comunitat Valenciana)
  
VALÈNCIA
  
Oficina PROP
  
Carrer Miquelet, núm. 5
  
46397 València
  
Telèfon PROP 012